Source: http://docplayer.fi/1072334-Lukijalle-kiittaa-suositukset-laatineita-asiantuntijalaakareita-arvokkaasta-tyopanoksesta-ja-lopputuloksesta.html
Timestamp: 2018-06-18 00:36:42+00:00
Document Index: 5155959

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Anja Elina Aho
1 Suuret nivelet
2 Lukijalle Lääkärin työssä potilaan toimintakyvyn parantaminen ja ylläpito on keskeinen tavoite. Tämä tavoite korostuu kroonisissa ja uusiutuvissa sairauksissa, joissa täydellinen paraneminen ei ole mahdollista. Toimintakyvyn arviointi on osa normaalia potilasvastaanottoa. Sitä tarvitaan sairaudenkulun ja hoitovasteen seurannassa. Toimintakykyarvion perusteella arvioidaan myös mahdollinen kuntoutustarve, ja ammatillisessa kuntoutuksessa pyritään työn vaatimukset mukauttamaan kuntoutujan toimintakyvyn mukaan. Käytännön lääkäri joutuu usein työssään laatimaan erilaisia lausuntoja. Nämä laaditaan useimmiten sosiaalivakuutuksen etuuksia varten. Lausunnoissa kuvattua toimintakykyä käytetään ratkaisuperusteena muun muassa sairausloma-, kuntoutus- ja työkyvyttömyyseläkepäätöksiä tehtäessä. Toimintakyvyn arviointi on koettu haastavaksi tehtäväksi osittain siksi, että ammattikunnaltamme on puuttunut yhtenäinen käytäntö arvioinnin toteuttamiseksi. Toimintakyky, arviointi ja kliininen käyttö (2004, Kustannus Oy Duodecim) on oppi- ja käsikirja, joka tarjoaa tietoa toimintakyvystä lääketieteen eri osa-alueilla. Facultas toimintakyvyn arviointi -projektin tavoitteena on luoda lääkäreiden käyttöön yhte näisiä käytäntöjä potilaiden toimintakyvyn arvioinnissa. Toimintakyvyn arviointia koskevat suositukset on valmisteltu neljästä sairausryhmästä, joiden kohdalla arvioinnissa on koettu eniten ongelmia: mielialahäiriöt, alaselän ja niskan sairaudet, suurten nivelten sairaudet ja krooninen kipu. Suosituksissa käsitellään kyseisen ryhmän sairaudet lyhyesti diagnostiikan ja hoidon osalta sekä esitellään tieteelliseen näyttöön ja kokemukseen perustuvia toimintakyvyn arvioinnin menetelmiä, joista on hyötyä käytännön lääkärille. Facultas toimintakyvyn arviointisuositukset on suunnattu käytännön työkaluksi kaikille potilastyötä tekeville lääkäreille. Tekijät toivovat, että suositukset edistävät toimintakyvyn arvioinnissa kaivattua yhtenäistä käytäntöä, avoimuutta ja potilaiden välistä tasa-arvoa. Facultas toimintakyvyn arviointi -projektin toteuttavat yhteistyössä Suomalainen Lääkäriseura Duodecim ja Työeläkevakuuttajat TELA. Haluan omasta puolestani lämpimästi kiittää suositukset laatineita asiantuntijalääkäreitä arvokkaasta työpanoksesta ja lopputuloksesta. Helsingissä maaliskuussa 2008 Ilkka Pakkala Suuret nivelet 1 Ydinasiat 1 Olkanivel Yleinen anatomia Kiertäjäkalvosimesta johtuva kiputila ja vajaatoiminta Kiertäjäkalvosimen vaurion ja repeämän vaikutus toimintakykyyn Kiertäjäkalvosimen vajaatoiminnan hoidon periaatteet Olkanivelen epävakaus Luokitus Patofysiologia Diagnoosi Epävakauden vaikutus olkanivelen toimintaan SLAP-muutokset Olkanivelen ja AC-nivelen nivelrikko Olkanivelen murtuma ja sen jälkitila Olkapään toimintakyvyn arviointi 6 Kyynärpää Toiminnallinen anatomia Kyynärnivelen kliininen tutkimus Radiologinen selvitys Kyynärnivelen toiminta Kyynärnivelen epävakaus Kyynärnivelen murtuma Kyynärnivelen jäykkyys Milloin jatkotutkimuksiin? Kyynärnivelen sairaudet ja niiden vaikutus toimintakykyyn 8 Lonkkanivel Anatomia Lonkkanivelestä johtuva kiputila ja vajaatoiminta Diagnoosi Hoito Milloin jatkotutkimuksiin? Tekonivelen vaikutus lonkan toimintakykyyn Tapaturmat Ammatillinen kuntoutus 10 Polvinivel Anatomia Polvinivelestä johtuva kipu ja vajaatoiminta Kliininen tutkimus Polven nivelrikon hoito Milloin jatkotutkimuksiin? Tekonivelen vaikutus polven toimintakykyyn Nivelsidevamman vaikutus polven toimintakykyyn Murtumat Ammatillinen kuntoutus 13 Toimintakykyyn vaikuttavat psyykkiset tekijät suurten nivelten sairauksissa
3 Suuret nivelet Tämä suositus on laadittu lääkäreille oppaaksi toimintakyvyn arviointia ja asianmukaisen todistuksen kirjoittamista varten. Tässä osiossa tarkastellaan ongelmaa suurten nivelten osalta ja käsitellään olkapäätä, kyynärniveltä, lonkkaa ja polvea. Nämä nivelet ovat rakenteeltaan ja biomekaanisilta ominaisuuksiltaan erilaisia, ja myös niiden erilaiset toimintakyvyn kriteerit ovat erilaiset. Ydinasiat Suurten nivelten toimintakykyyn vaikuttavat monet varsin erilaiset tekijät, kuten nivelen sairaus, tapaturman aiheuttama epämuotoisuus ja vajaatoiminta sekä potilaan yleistila. Hoidon lähtökohtana on asianmukainen diagnostiikka, joka perustuu nimenomaan anamnesiin ja kliiniseen tutkimukseen. Kuvantaminen tarkentaa diagnostista osuvuutta ja tilan ennustetta. Suurten nivelten toimintahäiriöiden hoito on pitkäkestoista. Hoitoketju koostuu toisistaan riippuvaisista tekijöistä, kuten leikkauksesta, kuntoutuksesta ja lääkehoidosta. Suurten nivelten vajaatoimintaan ja kipuun liittyviä ongelmia, kuten mielialan laskua ja unihäiriöitä, hoidetaan aktiivisesti, jotta hoidon toiminnallinen tulos olisi optimaalinen. Toimintakyvyn lääketieteellisiä mittausmenetelmiä on runsaasti, mutta niiden käyttö on vakiintumatonta ja epäyhtenäistä. Suosituksen tarkoituksena on opastaa toimintakyvyn arvioinnissa ja asianmukaisen lääkärintodistuksen laatimisessa. Olkanivel Yleinen anatomia Olkanivel on rakenteellisesti ihmisen nivelistä liikkuvin ja täten myös alttein rakenteellisille, ikääntymiseen liittyville ja tapaturman jälkeisille muutoksille. Muutokset heijastuvat olkanivelen vajaatoimintana, lisääntyvänä kipuna ja epävakautena. Olkanivel muodostuu kolmesta eri nivelestä ja kahdesta erillisestä liukupinnasta. Nivelistä kliinisesti merkittävin on kuulamainen olkanivel (gleno-humeraalinivel). Kaksi muuta ovat olkalisäke-solisluunivel (akromioklavikulaarinivel), AC-nivel ja rintalasta-solisluunivel (sternoklavikulaarinivel). Tärkeimmät liukupinnat ovat subakromiaalinen tila sekä lapaluun ja rintakehän välinen liukupinta. Olkanivelen toimintaan vaikuttaa kolme eri lihasryhmää: lihakset, jotka kulkevat rintakehästä ja yläselästä yläraajaan, rintarangasta lapaluuhun sekä lapaluusta yläraajaan. Lihakset, jotka kulkevat lapaluusta olkavarren yläosaan, muodostavat yhteisen kiertäjäkalvosimen. Kiertäjäkalvosimen pinnetila ja subakromiaalisen tilan limapussin tulehdus ovat olkakivun tavallisimmat syyt. Olkanivel on epäsymmetrinen, sillä olkavarren pää on neljä kertaa suurempi kuin vastaava lapaluun nivelkuoppa. Tämä takaa olkanivelen suuren liikelaajuuden, mutta asettaa samalla tiettyjä vaatimuksia olkanivelen pehmytkudoksille stabiliteetin ylläpitämiseksi ja tehokkaan liikeradan takaamiseksi. Anatomisen rakenteensa takia olkanivel on hyvin altis rappeumaperäisille ja ikääntymiseen liittyville muutoksille sekä tapaturman jälkeisille kudosvaurioille. Olkavarren yläosan ja lapaluun nivelkuopan murtumat aiheuttavat merkittävän biomekaanisen muutoksen, varsinkin, jos murtuma luutuu virheasentoon tai olkanivel jää epävakaaksi. Muutos heikentää olkanivelen toimintakykyä, lisää olkanivelen pehmytkudosten kulumista ja aiheuttaa toimintaa merkittävästi rajoittavia kiputiloja. Kiertäjäkalvosimesta johtuva kiputila ja vajaatoiminta Ahdas olka -oireyhtymän (impingement-syndrooman) ja kiertäjäkalvosimen repeämän syntymiseen vaikuttaa monta eri tekijää: jänteen ja jänne-lihasyksikön degeneraatio, mekaaninen kuluminen ja tapaturmat. Kiertäjäkalvosimen oireyhtymä ei ole tarkoin määritelty kokonaisuus, vaan siihen lasketaan monta olkanivelen toimintakykyä heikentävää tilaa. Pitkään on keskusteltu siitä, millä tekijällä on suurin vaikutus kiertäjäkalvosimen kroonisen kivun ja vajaatoiminnan syntymiseen luvulla huomio kiinnittyi jänteen muuttuneeseen verenkiertoon, joka altistaa jänteen heikkenemiselle. Neer totesi laajojen vainajilla tehtyjen tutkimusten perusteella, että kiertäjäkalvosimen yläosa hankautui olkalisäkkeen etuosaan, ligamentum coracoacromialeen ja AC-niveleen. Neerin mielestä 95 % kiertäjäkalvosimen repeämistä johtuu siitä, että kalvosin on pinteessä olkanivelen kattorakennelmaa vasten ja hankautuu rikki luvulla katsottiin, että repeämän tavallisin syy on itse jänteen kuluminen ikääntymisessä. Jänteen koostumus todettiin histologisissa tutkimuksissa muuttuneeksi siten, että sen mekaaninen vastustuskyky heikkeni. Tuloksena oli jänteen tulehdus ja lopulta repeämä. Kiertäjäkalvosimen tapaturmainen repeämä syntyy ulkoisen voiman vaikutuksesta esimerkiksi kaatumisen tai riippumaan jäämisen yhteydessä. Taustalla saattaa olla jo ennestään rappeutunut, mutta oireeton jänne. Sekundaarinen ahdas olka syntyy nuorilla epävakaan olkanivelen yhteydessä. Kiertäjäkalvosimen sisäinen ahtauma on osa heittäjän olkapään ongelmaa. 1
4 Kiertäjäkalvosimen vajaatoiminnan hoidon periaatteet On epäselvää, miksi jotkin impingement-tilat ovat oireettomia. Yksi mahdollinen selitys on, että kliiniseen tilaan liittyvä limapussitulehdus aiheuttaa kyseisen lepo- ja yösäryn, sillä tiedetään, että nimenomaan limapussin seinämässä on eniten kipua rekisteröiviä hermonpäätteitä. Ahdas olka -oireyhtymään liittyy yleensä lepo- ja yösärkyä sekä rasituskipua tai liikearkuutta ja myöhemmin lihasheikkoutta ja -jäykkyyttä. Tarkka anamneesi ja huolellinen kliininen tutkimus johtavat useimmiten oikeaan diagnoosiin. Niitä voidaan täydentää olkanivelen röntgenkuvauksella, kaikukuvauksella ja varjoainetehosteisella magneettitutkimuksella. On olemassa lukuisia kliinisiä provokaatiotestejä, joilla pyritään osoittamaan kivun alkuperäinen syy. Niiden luotettavuus ja toistettavuus on suuri ongelma. Kirjallisuuden mukaan luotettavimmat ovat Neerin ja Hawkinsin testit. Testit perustuvat siihen, että niissä aiheutetaan ärtyneen kiertäjäkalvosimen ja limapussin painamista olkanivelen kattoa vasten, jolloin mekaaninen puristus ilmenee kipuna. Kiertäjäkalvosimen repeämä on usein oireeton tai piiloutuu laajakirjoisen kliinisen kuvan taakse. Tavallisimpia löydöksiä ovat tyypillisen kivun lisäksi kiertäjäkalvosimen lihasten surkastuminen, abduktion, sisään ulos-kierron heikkous sekä nivelen jäykkyys. Potilaat eivät kykene vastustettuun abduktioon tai uloskiertoon. Vaurioitunut kiertäjäkalvosin ei kykene keskittämään olkavarren päätä nivelkuoppaan, jolloin hartialihas ei jaksa nostaa olkapäätä. Hertelin kuvaama ns. pudotustesti (lagtesti, droptesti) korreloi hyvin repeämän koon sekä lihaksen kunnon kanssa. Sisäänkiertäjän, eli muun muassa subscapulariksen luotettavimmat kliiniset testit ovat ns. lift-off-testi ja Napoleontesti. Kiertäjäkalvosimen vaurion ja repeämän vaikutus toimintakykyyn Kiertäjäkalvosimen tärkeimmät tehtävät ovat keskittää olkavarren pää lapaluun nivelkuoppaan ja tukea niveltä liikkeen yhteydessä. Jos kiertäjäkalvosimessa on repeämä tai se on kulumisen seurauksena huonokuntoinen, olkavarren pää ei keskity lapaluun nivelkuoppaan. Tällöin nosto- tai kiertoliikkeen suunta muuttuu yleensä ylöspäin ja aiheuttaa tyypillisen deformiteetin. Olkanivelen liikerytmi häiriintyy, ja pahimmassa tapauksessa olkanivel on pareettinen, kivulias ja voimaton. Potilaat eivät kykene nostamaan, työntämään, vääntämään tai tekemään toistoliikkeitä yläraaja vaakatasossa. 2 Olkanivelen pitkään jatkuneen olkanivelen kiputilan hoito on aluksi konservatiivinen. Se koostuu lapaluuta tukevien lihasten ja itse kiertäjäkalvosimen lihasten vahvistamisesta. Tällöin korjaantuu lapaluun mahdollinen virheasento ja olkanivelen biomekaaniset edellytykset luontevaan ja vahvaan liikkeeseen palautuvat. Työergonomian tarkastus ja korjaaminen on keskeinen rasitusta vähentävä toimenpide. Kortisoni-puuduteruiske subakromiaalitilaan vähentää limapussin tulehdusta. Puudutuksen voi muutaman kuukauden jälkeen toistaa. Ellei muutaman kuukauden aktiivinen ja omatoiminen kuntoutus ole tuloksellinen ja kliininen tutkimus viittaa edelleen ahdas olka -oireyhtymään, diagnoosi varmistetaan esimerkiksi varjoainetehosteisella magneettitutkimuksella ja harkitaan kirurgista toimenpidettä. Leikkaushoidon päämääränä on avartaa subakromiaalitilaa ja puhdistaa tai korjata mahdollinen kiertäjäkalvosimen repeämä. Leikkausta seuraa aina pitkä kuntoutusjakso. Olkanivelen epävakaus Olkanivel on suurimman liikelaajuuden omaava nivel. Luiset rakenteet antavat mahdollisuuden hyvälle liikkuvuudelle: lapaluun puoleinen nivelpinta peittää olkaluun päästä kerrallaan vain noin neljänneksen. Olkanivelen suuri liikelaajuus asettaa vaatimuksia pehmytkudoksille vakauden ylläpitämiseksi olkanivelen eri asennoissa. Koska lapaluun kiinnitys rintakehään on liikkuva, lapaluu pystyy mukautumaan liikkeeseen siten, että sen nivelkuoppa on koko ajan olkavarren päätä vasten ja varmistaa näin olkanivelen vakauden. Anatomisten rakenteiden takia olkanivelen vakaus on altis vaurioitumaan erilaisissa tapaturmissa. Luokitus Olkanivelen epävakaus (instabiliteetti) luokitellaan suunnan (eteen, taakse ja monisuuntainen), etiologian (tapaturmainen tai rakenteellinen), ajan (akuutti, toistuva, pysyvä) ja suuruuden (luksaatio tai subluksaatio) mukaan. Tapaturmainen sijoiltaanmeno on tavallinen. Kaikista nivelten sijoiltaanmenoista olkanivelen osuus on noin puolet. Olkanivelen traumaattisen sijoiltaanmenon esiintyvyyden on arvioitu olevan noin 2 % koko väestössä ja kontaktiurheilijoilla jopa 8 %. Nuorilla miehillä sijoiltaanmeno on kaksi kertaa yleisempää kuin naisilla. Yli 50-vuotiaiden ryhmässä naiset ovat enemmistönä. Olkanivelen sijoiltaanmenoista yli 90 % on suuntautunut eteen ja alaspäin. Loput suuntautuvat taaksepäin tai ovat luonteeltaan monisuuntaisia. Kliinikon on tärkeää erottaa nivelen normaali löysyys tavanomaisesta sijoiltaanmenosta. Magneettikuvien perusteella luokitusta ei tehdä.
5 Patofysiologia Olkanivelen sijoiltaanmenoon voi liittyä hermo- tai verisuonirakenteiden vaurioita samoin kuin liitännäismurtumia sekä olka- että lapaluun puolella. Tavallisimmat kudosvauriot kohdistuvat nivelkapselin rakenteisiin ja lapaluun nivelpinnan pehmytkudoksen labrumiin (rustorengas). Alle 30-vuotiailla potilailla olkanivelen ensimmäiseen tapaturmaiseen sijoiltaanmenoon liittyy yli 95 % tapauksissa lapaluun rustorenkaan ja kapselin vaurio. Olkanivelen sijoiltaanmenon ensiapuna on luonnollisesti nivelen repositio. Sijoiltaanmenon yhteydessä syntynyt kudosvaurio altistaa nivelen myöhemmälle sijoiltaanmenolle. Epävakauden oireena voivat olla toistuvat sijoiltaanmenot tai oireiset muljahdukset sekä kipu uloskierron yhteydessä. Ennusteen kannalta potilaan ikä on keskeinen tekijä. Alle 20-vuotiaista jopa 90 % saa uuden sijoiltaanmenon. Residiivit ilmaantuvat varhain ensimmäisen tapaturman jälkeen. Iän myötä uusiutumisriski vähenee, jolloin kiertäjäkalvosimen mahdollinen liitännäisvamma on avainasemassa. Diagnoosi Tapaturmaisen sijoiltaanmenon diagnoosi on helppo, mutta myöhäisemmän epävakauden osoittaminen on vaikeampaa. Huolellinen anamneesi ja tarkka kliininen tutkimus ovat diagnoosin kulmakivet. Kliinisistä testeistä apprehension-koe ja relokaatiotestit ovat osoittautuneet luotettaviksi, ja niiden toistettavuus on hyvä. Monisuuntainen epävakaus manifestoituu kliinisesti sulcus sign -testin positiivisena tuloksena, mutta sitä esiintyy myös potilailla, joilla on oireeton rakenteellinen nivelen löysyys. Varjoainetehosteinen magneettitutkimus osoittaa luotettavasti nivelensisäiset kudosmuutokset. Tulkinta ei ole aina yksiselitteinen, sillä varsinkin rustorenkaan ja nivelkapselin anatominen vaihtelu on suhteellisen suurta. Magneettitutkimuksen tulosta onkin aina verrattava potilaan ikään, anamneesiin ja kliinisen tutkimuksen tulokseen. Epävakauden vaikutus olkanivelen toimintaan Olkanivelen muljahtelu aiheuttaa usein epämukavan tunteen, jolloin kurotus, nopea kiertoliike ja nostaminen tulevat hankaliksi. Jos tila jatkuu pitkään, lisääntyy kiertäjäkalvosimen kohdistuva rasitus, mikä aiheuttaa sekundaarista lepo- ja yösärkyä ja olkanivelen voimattomuutta. SLAP-muutokset Lapaluun rustorenkaan vaurio yhdistetään yleensä olkanivelen epävakauteen. Snyder kuvasi vuonna 1985 muutoksia hauislihaksen jänteen kiinnityksessä ja katsoi, että vamma ulottuu myös rustorenkaan yläosaan. Olkanivelen artroskopia yleistyi saman aikaan, ja tällöin luotiin käsite SLAP-vaurio (superior labral anterior to poster). Vieläkään ei tarkoin tiedetä, miten muutos syntyy ja mikä on sen kliininen merkitys. Ongelma on myös hyvän, luotettavan ja helposti tulkittavan kliinisen testin puuttuminen. Suomessa käytetyin kliininen testi on hauislihaksen pitkän pään jännettä venyttävä O Brienin testi vuodelta Valitettavasti sen tulos on hyvin vaikeasti tulkittavissa. Lisäksi olkanivelen magneettitutkimuksessa todetaan usein rustorenkaan yläosassa muutoksia, jotka tulkitaan SLAP-vaurion kaltaisiksi. Näin ollen kyseinen löydös on mitä luultavimmin Suomessa ylidiagnosoitu. SLAP-vaurion todellinen vaikutus olkanivelen toimintaan on edelleen selvittämättä. Olka- ja AC-nivelen nivelrikko Olkapään kiputilat liittyvät yleensä alueen jänteiden, limapussien ja nivelsiteiden degeneratiivisiin tai tapaturmaisiin muutoksiin. Kipu ja vajaatoiminta, jotka johtuvat kuluneesta olkanivelestä, ovat huomattavasti harvinaisempia kuin alaraajan suurissa kantavissa nivelissä. Olkanivelen nivelrikko onkin tapaturman, taudin kuten reuman tai verenkiertohäiriön seurausta. Olkanivel kipeytyy ja jäykistyy, ja olkapään voimat hupenevat. Röntgenkuvassa näkyvät tyypillisesti olkavarren pään muodonmuutos, nivelpintojen häviäminen ja sekundaaristen rustojen syntyminen. Jos nivelen muutoksen syy on reuma, tauti vaurioittaa muitakin niveliä. Nivelen tuhoutuminen estää toistoliikkeet sekä nostamisen, työntämisen ja vääntämisen. Olkanivelen tekonivelleikkauksen pääaihe on kipu. Leikkauksen onnistuminen edellyttää hyvää ja vahvaa kiertäjäkalvosinta. Toimintakyky riippuu nimenomaan olkanivelen pehmytkudosten kunnosta, mutta yleensä potilas, jolla on olkanivelen tekonivel, ei kykene raskaaseen fyysiseen työhön. Tekonivelpotilas ei pysty vääntämään, kääntämään tai heittämään, mutta sallii nostamisen ja kantamisen. Olkanivelen murtuma ja sen jälkitila Murtuman virheasento ja muuttunut anatomia vaikuttavat suoraan olkanivelen biomekaaniseen käyttäytymiseen. Varusvirhekulmassa oleva olkavarren pää estää aktiivisen liikkeen, ison olkakyhmyn kohoasento hiertää kiertäjäkalvosimen rikki ja aiheuttaa ahdas olka -oireyhtymän kaltaisen kiputilan. Murtuman jälkeinen olkanivelen jäykkyys ja voimattomuus on tavallista. Olkapään toimintakyvyn arviointi Olkanivelen toimintakyky koostuu nivelen riittävästä liikeradasta, voimasta ja vakaudesta, jotka sallivat potilaan tehdä yläraajallaan muun suorituskykynsä mahdollistamat päivittäiset toiminnot. Toimintakyvyn arviointi sisältää näin ollen riittävät tiedot olkanivelen liikelaajuuksista (asteina 3
6 Taulukko 2. Olkanivelen toimintakyvyn kliiniset testit neutraaliasennosta), voimasta loitonnukseen, uloskiertoon, sisäänkiertoon ja etuelevaatioon (prosentteina vastakkaisesta puolesta tai arvioidusta normaalista) sekä vakaudesta, joka pitää olkaluun pään paikallaan kuormitettaessa. Toimintakyvyn arviointiin liittyvät oleellisesti toimintakyvyn mittaus ja potilaan oma arvio ja nämä tulee erottaa toisistaan laadittaessa lausuntoa tai arviota olkanivelen toimintakyvystä. Olkanivelen toimintakyky voidaan arvioida seuraavana esitettävien kriteereiden ja testien perusteella (taulukot 1 4). Taulukko 1. Olkanivelen toimintakyvyn arviointi Olkapään objektiivinen (mitattu) toimintakyky Constant-score (liite 1), (www.secec.org/fileviewer.aspx?fileid=a6f76c04-31be- 4b9b-be59-afeaf934af4d) Olkapään liikelaajuus (loitonnus, etuelevaatio, sisäänkierto [kuinka pitkälle saa käden selän taakse, esim. Th-ls-tasolle], uloskierto) Voima loitonnukseen sekä sisään- ja uloskiertoon prosentteina vastakkaisesta puolesta Potilaan kokema toimintakyky Simple Shoulder Test (liite 2), (www.orthop.washington.edu/uw/simpleshoulder/tabid 3376/ItemID 186/PageID 357/Articles/Default.aspx) Potilaan arvio Likertin-asteikolla tai VAS-janalla (liite 3) Sanallinen kuvaus siitä missä toiminnoissa olkapää aiheuttaa hankalimpia rajoitteita ja mitä potilas pystyy tekemään Tiivistelmä Tiivistelmään lääkärin tulee koota merkityksellinen sanallinen arvio potilaan mitatusta toimintakyvystä sekä käytettyjen sairausspesifisten testien että muiden tutkimushavaintojen osalta. Tähän tulee liittää potilaan subjektiivinen arvio omasta toimintakyvystään. Toimintakykyarviossa pitää erottaa objektiiviset ja potilaan subjektiiviset arviot ja on myös huomioitava ristiriidat näiden välillä. Neerin testi Tutkija nostaa nopeasti potilaan yläraajan etukautta ylös. Jos mm. supraspinatuksen jänne on pinteessä, liike aiheuttaa kivun ison olkakyhmyn kohdalla. Hawkinsin testi Potilaan yläraaja viedään 60 asteen abduktioon ja lievään pronaation. Tutkija painaa kevyesti käden alas, jolloin potilas vastustaa liikettä. Testitulos positiivinen, jos potilas tuntee kipua olkapäässä, kun ärtynyt kiertäjäkalvosin jännittyy. Apprehension-testi Tutkija on potilaan takana. Kun potilaan yläraaja on 90 asteen abduktiossa ja kyynärnivel 90 asteen fleksiossa, tutkija kiertää kevyesti yläraajan uloskiertoon. Testitulos on positiivinen, jos potilas tuntee muljahduksen ja jännittää tällöin lihaksensa. Pelkkä kipu ilman muljahduksen tunnetta ei viittaa epävakauteen. Relokaatiotesti Potilas on makuulla yläraaja 90 astetta abduktiossa ja kyynärnivel 90 asteen fleksiossa. Tutkija kääntää potilaan yläraajaa uloskiertoon, joka yleensä jää vajaaksi ja potilas tuntee muljahduksen. Tutkija tukee edestä potilaan olkapäätä ja uusii tutkimuksen. Testitulos on positiivinen, jos uloskierto kasvaa ja muljahdus jää pois. Pudotustesti Tutkija vie potilaan käsivarren abduktioon, fleksioon ja uloskiertoon. Tutkija päästää otteen potilaan käsivarresta. Testitulos on positiivinen, jos yläraaja ei pysy asennossa, vaan putoaa alas. Taulukko 3. Olkanivelen magneettitutkimuksen edellytykset ja aiheet Tehdään aina varjoainetehosteinen magneettikuvaus. Vaatii hyvän kliinisen tutkimuksen ja selkeän kysymyksenasettelun. Ei korvaa olkanivelen natiiviröntgenkuvausta. Aiheet: pitkittynyt epämääräinen kiputila monisuuntainen epävakaus SLAP-vamman selvittäminen kiertäjäkalvosimen repeämän tarkempi diagnoosi 4
7 Liite 1. CONSTANT-score Taulukko 4. Arviointikohde Pisteitä Kipu Ei kipua 15 Lievä 10 Kohtalainen 5 Kova 0 /15 Yläraajan käyttö jokapäiväinen Aktiivisuustaso Täysipainoinen työ 4 Täysipainoinen vapaa-ajan toiminta 4 Häiriötön uni 2 /10 Millä korkeudella kykenet käyttämään yläraajaa? Vyötärötasolla 2 Ylävatsan tasolla 4 Kaulan korkeudella 6 Pään tasolla 8 Pään yläpuolella 10 /10 Liike Elevaatio Abduktio /10 /10 Uloskierto Käsi pään taakse kyynärpää edessä 2 Käsi pään taakse kyynärpää takana 2 Käsi pään päälle kyynärpää edessä 2 Käsi pään päälle kyynärpää takana 2 Täysi ojennus ylös viimeisestä asennosta 2 /10 Sisäänkierto Kämmenselkä reiden sivulle 0 Kämmenselkä pakaraan 2 Kämmenselkä lumbosakraalitasoon 2 Kämmenselkä lantion tasoon (L3-nikama) 2 Kämmenselkä Th12-kaman tasolle 2 Kämmenselkä lapojen väliin 2 /10 Voima Abduktiovoima 90 asteeseen mitattuna punnuksella tai kalavaa alla. Pisteet lasketaan kaavalla (kg - määrä ad 12 / 12 kg) x 25 eli 12 kg tuottaa täydet /25 Kokonaispisteet /100 Syitä, joiden vuoksi olkapääpotilas lähetetään erikoislääkärille Pitkittynyt (yli 3 kk kestänyt) kiertäjäkalvosimen kiputila, johon potilas on saanut asianmukaisen konservatiivisen hoidon. Kliinisesti selvä kiertäjäkalvosimen repeämä Olkanivelen toistuva epävakaus Olkanivelen instabiliteetin jälkeinen kova kipu Olkanivelen kliinisesti merkittävä nivelrikko Olkavarren yläosan pirstaleinen tai dislokoitunut murtuma Liite 2. Simple Shoulder Test (SST) Kyllä Ei 1. Onko olkapääsi kivuton levossa? 2. Saatko nukuttua olkapään osalta ongelmitta? 3. Saatko työnnettyä paidan housuihin selän takana? 4. Saatko laitettua kämmenen takaraivolle kyynärpään osoittaessa sivulle? 5. Saatko nostettua kätesi olkatasoon? 6. Saatko nostettua kädelläsi 0,5 kg painoisen esineen olkatasolle (esim. 0,5 l virvoitusjuomapullo)? 7. Saatko nostettua kädelläsi 4 kg painoisen esineen olkatasolle? 8. Pystytkö kantamaan esim. 10 kg painoista kassia? 9. Luuletko pystyväsi heittämään palloa alakautta 10 m? 10. Luuletko pystyväsi heittämään palloa yläkautta 20 m? 11. Saatko kätesi vastakkaisen olkapään päälle etukautta? 12. Salliiko olkapääsi normaalin toiminnan työssäsi? Kyllä-vastauksia: / 12 5
8 teet varmistavat kyynärnivelen sivuttaisen liikkeen ja estävät varus- ja valgus-epävakauden. Ligamentum anulare radii ympäröi caput radiita ja tukee värttinänkyynärluuniveltä. Värttinä- ja kyynärluun välillä ei ole erityistä omaa nivelsidettä. Liite 3. Potilaan oma-arvio olkapään toimintakyvystä (sopii myös kyynärpäähän, lonkkaan ja polveen) Mikä on olkapääsi terveydentila tällä hetkellä? Ympyröi vaihtoehto, joka kuvaa parhaiten tilannetta tällä hetkellä. 1. Olkapääni on täysin terve, ei minkäänlaisia oireita. 2. Olkapääni on erittäin hyvä, ainoastaan satunnaisia lieviä oireita. 3. Olkapääni on varsin hyvä, ainoastaan lieviä oireita kovassa rasituksessa. 4. Olkapääni on melko hyvä, ainoastaan lieviä oireita päivittäisissä toimissani. 5. Olkapääni on välttävä, melko paljon lähes päivittäisiä oireita, satunnaisia lepokipuja. 6. Olkapääni on varsin huono, jatkuvia päivittäisiä oireita. 7. Olkapääni on erittäin huono, runsaasti hankalia päivittäisiä oireita rasituksessa ja levossa. Aiheuttaako olkapääsi tilanne tällä hetkellä rajoituksia elämässäsi? Merkitse rastilla arviosi alla olevalle janalle. 10 = Aiheuttaa erittäin merkittäviä rajoituksia. 0 = Ei aiheuta mitään rajoituksia Kyynärpää Kyynärpää poikkeaa muista nivelistä siinä mielessä, että kliininen tutkimus on hankalampi, koska luotettavia epävakautta osoittavia kliinisiä tutkimuksia ei ole olemassa. Anamneesin arvo korostuu täten kyynärnivelen toimintaa arvioitaessa. Toiminnallinen anatomia Ihmisen suurista nivelistä kyynärnivel tunnetaan ehkä huonoimmin. Se poikkeaa rakenteensa vuoksi toiminnaltaan muista nivelistä. Kyynärnivel koostuu kolmesta eri nivelestä, sillä olkavarsi niveltyy sekä kyynärluuhun että värttinäluuhun, jotka vielä niveltyvät keskenään. Luisen anatomisen rakenteen vuoksi kyynärnivel on varsin tukeva saranatyyppinen nivel. Kyynärnivelellä on yksi yhteinen nivelkapseli. Nivelkapselissa on sekä lateraalinen että mediaalinen vahvistus, jotka toimivat nivelsiteenä. Nivelsiteet kulkevat ulko- ja sisäsivunastasta kyynär- ja värttinäluuhun. Nämä nivelsi- Kyynärnivelen kliininen tutkimus (taulukko 5) Kyynärnivelen toimintaa arvioitaessa kliinisen tutkimuksen ja anamneesin merkitys korostuu. Kliinisessä tutkimuksessa selvitetään liikeradat, jolloin koukistus on toimintakyvyn kannalta ojennusta tärkeämpi. Pro-supinaatioliike mittaa caput radiin ja capitellum humerin välisen nivelen toimintaa. Kyynärnivelen vakaus arvioidaan AP- ja sivusuunnassa ja rekisteröidään mahdollisen epävakauden suunta ja aste. Samalla rekisteröidään kyynärnivelen liikkeenvoima ja kliiniseen tutkimukseen liittyvä kipu. Radiologinen selvitys Tavallinen röntgentutkimus, joka sisältää kuvan AP- ja sivusuunnassa, on yleensä riittävä. Ellei ongelmaa voida ratkaista kliinisellä ja natiiviröntgenkuvauksella, potilas lähetetään erikoislääkärille lisäselvityksiä varten. Tietokonetomografi a ja kolmiulotteiset rekonstruktiokuvat parantavat murtuman tai virheasennon diagnostiikkaa. Magneettitutkimuksella voidaan mahdollinen nivelsidevaurio selvittää paremmin. Tämän tutkimuksen merkitys ei ole yhtä keskeinen kuin esimerkiksi olkapään tai polven tilaa selvitettäessä. Kyynärnivelen toiminta Kyynärnivel kykenee ojentumaan ja koukistumaan, ja sen kautta tapahtuu käden kiertoliike (pronaatio ja supinaatio). Kyynärnivel mahdollistaa syömisen, pukeutumisen ja työskentelyn vartalon edessä. Kyynärnivelensupinaatio ja prosupinaatio takaavat käden liikkuvuuden kaikkiin suuntiin. Kyynärnivelen vauriot liittyvät kaatumiseen tai erillisiin vääntövammoihin. Kyynärnivelen rakenteen vuoksi tapaturman tavallisin yksittäinen kliininen ja toimintakykyyn vaikuttava seuraus on nivelen jäykkyys. Kyynärnivelen epävakaus Kyynärnivelen epävakaus on harvinainen. Se syntyy usein tapaturmaisesti kapselin ja nivelsiteiden vaurion tai itse murtuman aiheuttamana. Tavallisin suunta on taaksepäin, eli kyynärlisäke (olecranon) siirtyy paikoiltaan posteriorisuuntaan. Sivusuuntainen ja valgus- tai varus-epävakaus ovat harvinaisempia ja liittyvät joko caput radiin tai corodeus ulman murtumaan ja vastaavan kapselin repeämään. Vakautta voidaan tutkia kolmella yksinkertaisella testillä, jotka valottavat kliinistä tilaa (taulukko 5). 6
9 Taulukko 5. Kyynärnivelen vakaustestit Varustesti (adduktiotesti) Potilaan kyynärpää on 20 asteen fleksiossa ja käsi supinaatiossa. Tutkija tukee toisella kädellään olkaluun sisäsivunastan ja painaa toisella kädellään ranteen kohdalta kättä ulospäin. Testi mittaa lateraalisen nivelsiteen toimintaa, ja tulos on positiivinen, jos varuskulma lisääntyy. Valgustesti (abduktiotesti) Potilaan kyynärpää on 20 asteen fleksiossa ja käsi pronaatiossa. Tutkija tukee toisella kädellään olkaluun ulkosivunastan ja painaa toisella kädellään ranteen kohdalta kättä ulospäin. Testi mittaa mediaalisen nivelsiteen toimintaa, ja tulos on positiivinen, jos valgusvirheasento lisääntyy. Posteriorisen vakauden testi Potilaan kyynärpää on 90 asteen kulmassa. Tutkija vakauttaa toisella kädellään olkavarren ja vetää toisella kädellään kyynärvartta itseään päin. Testitulos on positiivinen, jos ilmenee ylimääräinen taaksesuuntautuva liike, joka kuvaa nivelkapselin repeämää. Kyynärnivelen murtuma Kyynärlisäkkeen murtuma on tavallisin kyynärnivelen murtumista. Se syntyy kaatumisen yhteydessä. Ojennuskyky ja voima puuttuvat, ja kyynärlisäkkeen kärki vetäytyy kolmipäisen olkalihaksen vetämänä olkavarren puolelle. Muut murtumat vaikuttavat suoraan nivelen vakauteen. Processus coronoideus ulmaan, murtumaan liittyy ojentaessa luksaatiotaipumus, ja värttinäluun pään murtumissa potilas menettää supinaatio- ja prosupinaatiokykynsä ja kyynärpää on sivusuunnassa epävakaa. Olkavarren alaosan murtuma syntyy kaatumisen seurauksena ja vaikuttaa aina merkittävästi kyynärnivelen toimintaan. Milloin jatkotutkimuksiin? Kyynärnivelen toimintakykyä arvioitaessa perusteellinen kliininen tutkimus on diagnoosin kannalta erityisen tärkeä. Ortopedia on syytä konsultoida, jos potilaalla on selkeä mekaaninen lukko, joka estää kyynärnivelen liikkumisen, tai kyynärnivel on virheasennossa. Mikäli potilaalla on pitkittynyt epikondyliitti tai kyynärnivelen krooninen kiputila, joka ei reagoi asianmukaiseen kuntoutukseen tai jonka tarkempi diagnoosi puuttuu, hänet ohjataan jatkotutkimuksiin. Kyynärnivelen sairaudet ja niiden vaikutus toimintakykyyn Kyynärnivelen sairaudet vaikuttavat nivelen nivelrikon kehittymiseen ja rajoittavat nivelen toimintaa. Reuman runtelema nivel on jäykkä ja luuaines on siinä haurasta ja jänteiden kiinnitys heikentynyt. Reumaattinen kyynärnivel estää työntämisen ja nostamisen. Jäykkyys vaikuttaa koko yläraajan motoriikkaan. Jänteiden heikkous rajoittaa käden puristusvoimaa ja sorminäppäryyttä. Epikondyliitit ovat varsin tavallinen riesa, koska jännetupet ja jänteiden kiinnitykset kipeytyvät herkästi. Tavallisin muoto on lateraalinen epikondyliitti. Siinä arkuus paikantuu olkaluun ulkosivunastan kohdalle. Kipu lisääntyy ranteen passiivisessa koukistuksessa sekä ranteen ja sormien vastustetussa aktiivisessa dorsifleksiossa (= provokaatiotestit). Mediaalipuolella taas kipu tuntuu sisäsivunastan seudussa, erityisesti yhtäaikaisessa käden puristusotteessa ja vastustetussa pronaatiossa. Epikondyliitit heikentävät yläraajojen rasituksensietoa ja voimaa. Erityisesti yläraajojen staattinen kuormittaminen hankaloituu (taulukko 6). Yhteistä epikondyliiteille on, että niitä koskeva objektiivinen luotettava toimintatesti puuttuu. Tila on yleensä ohimenevä, eikä parannuttuaan rajoita toimintakykyä. Kyynärnivelen nivelrikko on yleensä tapaturman seurausta. Kliinisesti jäykkyys ja rasituksensiedon heikkous Kyynärnivelen jäykkyys Kyynärnivelen murtuman jälkitila aiheuttaa jäykkyyden, virheasennon, nivelrikon tai epävakauden. Jokainen muoto saattaa olla kivulias ja estää kyynärnivelen normaalin toiminnan. Koukistamisen puutos on toiminnan kannalta pahempi kuin ojennuksen rajoittuminen. Röntgenkuvista arvioidaan murtuman aiheuttama virheasento ja traumanjälkeisen nivelrikon vaikeusaste ja tarkistetaan, onko nivelissä mekaanista lukittumista aiheuttavia irtokappaleita tai jäykistääkö heterotooppinen luutuminen niveltä. Erityistapauksissa tehdään tietokonetomografia ja kolmiulotteinen rekonstruktiokuvaus
10 150 fleksio hyperekstensio 10 ovat tavallisimmat oireet. Potilas ei pysty nostamaan, vääntämään tai tekemään toistuvia ojennus- ja koukistusliikkeitä kivun, turvotuksen ja lihasheikkouden takia. Bicepsin distaalipään repeämä on yleensä tapaturmainen. Repeämä rajoittaa kyynärnivelen toimintaa, koska liike estää vääntämisen, kääntämisen ja heittämisen. Taulukko 6. Kyynärnivelen toiminnan arvioiminen SECEC Mayo Elbow Performance Score Arviointikohde Kipu Ei kipua Lievä kipu Kohtalainen kipu Kova kipu Liikelaajuus Liikerata > 100 astetta Liikerata astetta Liikerata < 50 astetta Stabiliteetti Stabiili Lievä epästabiliteetti Epästabiili Toiminta Pystyy kampaamaan hiukset Pystyy ruokailemaan itsenäisesti Pystyy huolehtimaan henkilökohtaisesta hygieniastaan Pystyy pukemaan paidan ylleen Pystyy pukemaan kengät jalkaan Yhteensä enintään 100 pistettä Pisteet (max 45 pistettä) (45 pistettä) (30 pistettä) (15 pistettä) (0 pistettä) (max 20 pistettä) (20 pistettä) (15 pistettä) (5 pistettä) (max 10 pistettä) (10 pistettä) (5 pistettä) (0 pistettä) (max 25 pistettä) (5 pistettä) (5 pistettä) (5 pistettä) (5 pistettä) (5 pistettä) Mitä pienempi pistemäärä, sitä huonompi toimintakyky. Lonkkanivel Anatomia Lonkkanivel on toiminnaltaan ja rakenteeltaan pallonivel, jonka toiminnallisesti tärkeimmät liikkeet ovat kierrot sekä ojennus ja taivutus. Reisiluun pää niveltyy syvään lonkkamaljaan. Nivelen vakautta vahvistaa vielä vahva kapseli, minkä takia lonkkanivelen sijoiltaanmeno on harvinainen. Lonkan vakautta vahvistavat myös lonkkaniveltä ympäröivät vahvat lihakset ja selkeä rustorengas, labrum. Reisiluun pään verenkierto tule kapselin kautta kulkevan arteria circumflexa femoriksen välityksellä. Reisiluun päässä on lisäksi paksu nivelside (ligamentum capitis fennoris), jota kautta lapsilla tapahtuu merkittävä osa verenkierosta. Kehon kuormitus välittyy lonkan ja reisiluun pään ja kaulan kautta, joten kyseiseen alueeseen kohdistuu suuri fyysinen rasitus. Kääntymisliikkeessä kyseinen alue heikkenee ja altistaa reisiluun kaulan murtumalle. Lonkkanivelestä johtuva kiputila ja vajaatoiminta Koska lonkka on kantava nivel, sen tavallisin sairaus on nivelrikko. Nivelrikko on koko nivelen sairaus, jonka perimmäistä syytä ei tiedetä. Se aiheuttaa muutoksia niin nivelrustossa, luussa kuin nivelkapselissakin. Suomessa kliinisen lonkkanivelrikon ikävakioitu esiintyvyys on yli 30-vuotiailla miehillä 5,7 % ja naisilla 4,6 %. Radiologisen ja kliinisen lonkkanivelrikon esiintyvyys lisääntyy ikääntyessä niin miehillä kuin naisillakin. Lonkan nivelrikko syntyy kulumisen, murtuman aiheuttaman virheasennon ja verenkiertohäiriön pohjalta. Lonkan nivelrikko liittyy myös erilaisten nivelsairauksiin. Se on hitaasti etenevä tila, joka aiheuttaa sekä rasitus- että leposärkyä ja johtaa lonkkanivelen jäykistymiseen. Tällöin kiipeäminen, kyykistyminen, ponnistaminen ja ketteryyttä vaativa liikkuminen on hankalaa ja kävely muuttuu epävarmaksi. Myös pitkään istuminen ja autolla ajo on hankalaa. Nuoremmilla henkilöillä lonkan dysplasia aiheuttaa sekundäärisen artroosin ja jo varhain siihen liittyvät oireet. Dysplasia johtaa myös lonkan nivelrikkoon. Diagnoosi Lonkan nivelrikolle ei ole olemassa yksiselitteistä ja yleisesti hyväksyttyä diagnoosikriteristöä. Diagnoosi perustuu: 1. potilaan kuvaamiin oireisiin 2. kliinisen tutkimuksen nivellöydöksiin ja 3. radiologisiin löydöksiin 8
11 Lonkan nivelrikon ensioire on kipu. Alkuun kipu esiintyy rasituksen yhteydessä, mutta artroosin edetessä alkaa esiintyä leposärkyä. Kipu paikantuu tavallisesti nivustaipeeseen, mutta voi heijastua koko reiden alueelle polveen saakka. Nivelkivun vaikeusaste tulisi määrittää VAS-kipumittarilla, jota voidaan kliinisessä työssä käyttää myös hoitovasteen seurannassa. Osalla potilaista esiintyy lonkan aamujäykkyyttä ja liikkeellelähtöjäykkyyttä esimerkiksi pitempään istumisen jälkeen. Manuaalinen tutkiminen on tärkeää. Lonkasta tutkitaan passiivinen sisään- ja uloskierto, koukistus ja ojennus. Samalla huomioidaan liikkeeseen liittyvä kipu (taulukko 7). Lonkkien röntgenkuvat otetaan mahdollisuuksien mukaan seisten etu-takasuunnassa (AP-kuva). Erotusdiagnostiikkaa ajatellen kuvausta voidaan täydentää lonkan sivukuvalla tai Lauensteinin projektiolla. Lonkan nivelrikon radiologisen vaikeusasteen määrityksessä käytetään Kellgrenin ja Lawrencin luokitusta (taulukko 8). Ensimmäinen viite lonkan nivelrikosta on nivelraon kaventuminen. Magneettitutkimus on harvoin tarpeen, kun epäillään lonkan nivelrikkoa. Sen sijaan reisiluun pään avaskulaarinen nekroosi esimerkiksi tapaturman jälkeinen näkyy hyvin magneettitutkimuksessa. Lonkan rustorenkaan vauriot voidaan selvittää magneettitutkimuksella. Näistä rustorenkaan vaurio nuorilla (impingement) oireilee kivuliaana ja napsahtelevana tuntemuksena, joka estää nopeat liikkeet. Hoito Nivelrikon hoidon tavoitteena on lievittää kipua ja ylläpitää toimintakykyä. Lonkka-artroosin hoito on alkuvaiheessa oireenmukainen. Ensisijainen kipulääke on parasetamoli. Siihen voidaan lisätä tulehduskipulääke. Yleensä lääkehoito on pitkäkestoista ja tulehduskipulääkkeiden haittavaikutukset saattavat korostua. Uudet COX-2-selektiiviset kipulääkkeet aiheuttavat vähemmän suolistoon kohdistuvia haittavaikutuksia, mutta ne ovat kalliimpia. Lonkkaniveleen ei suositella ruiskeita oireenmukaisena hoitona. Glukosamiinin teho lonkan nivelrikossa on edelleen epäselvä. Sen sijaan ohjattu liike- ja liikuntahoito mahdollisesti vähentää kipua ja parantaa toimintakykyä. Milloin jatkotutkimuksiin? Potilas, jonka oireet korostuvat ja uhkaavat työkykyä tai rajoittavat päivittäisiä toimintoja, on syytä lähettää ortopedille artroplastin harkintaan. Kliinisen kokemuksen ja tutkimustulosten perusteella tiedetään, että tekonivelleikkaus vähentää kipua ja parantaa potilaiden toimintakykyä ja elämänlaatua. Lonkkaproteesin pysyvyystulokset ovat hyvät vuoden seurannan aikana. Taulukko 7. Lonkan toimintakyvyn kliiniset testit Anatomisesta rakenteesta johtuen lonkkanivel on varsin stabiili, nivelen liikkuvuus on toimintakyvyn paras mittari. Kiertoliikkeet Polvi 90 asteen fleksiossa ja lonkkaa koukistaen suoritetaan lonkan ulko- ja sisäkierto. Tulos verrataan aina toiseen puoleen. Selkä-, ulko- ja sisäkierron puoliero viittaa aina lonkan nivelrikkoon. Koukistaminen ja ojentaminen Vastaavasti verrataan molempia lonkkia toisiinsa. Astemäärä merkataan ja mahdollinen puoliero viittaa lonkan nivelrikkoon. Jos kyseessä on molempien lonkkien nivelrikko, liike on vastaavasti jäykistynyt. Lonkan impingement -testi Kiertämällä koukistettua lonkka ulko- ja sisäkiertoon, tuntuu napsahdus ja potilas tuntee samalla kivun. Taulukko 8. Lonkkanivelrikon röntgenkuvaukseen perustuva Kellgrenin ja Lawrencen (1958) luokitus. Luokka Radiologinen löydös 1. Nivelraon mahdollinen kaventuminen ja mahdolliset reisiluun pään osteofyytit 2. Nivelraon selvä kaventuminen, selvät osteofyytit ja lievä skleroosi 3. Nivelraon merkittävä kaventuminen, sekä reisiluun pään ja lonkkamaljan deformiteetti 4. Nivelrako hävinnyt, skleroosia ja kystia, reisiluun pään ja lonkkamaljan merkittävä deformiteetti ja isot osteofyytit Tekonivelen vaikutus lonkan toimintakykyyn Lonkan tekonivelleikkauksen aiheet ovat kipu, joka ei ole hallittavissa lääkkein, ja toimintakykyyn olennaisesti vaikuttava liikevajaus tai virheasento. Pitkäaikaistuloksista tiedetään, että lonkkanivelen toimintaan vaikuttavat lonkkaan kohdistuva rasitus ja toistuvat ääriliikkeet. Tekonivelleikkauksen jälkeen potilas ei sovellu raskaaseen fyysiseen työhön, kuten kiipeämiseen ja epätasaisessa maastossa liikkumiseen. Tekonivelen luksaation mahdollisuuden takia ei suositella työtä, jossa lonkka joutuu ääriasentoon. Lisääntynyt rasitus johtaa kliinisten oireiden lisääntymiseen sekä tekonivelen kulumiseen, irtoamiseen ja luksaatioon. 9
12 30 0 Reisiluun yläosan murtuma, joka kulkee sarvennoisten kautta, hoidetaan joko liukuruuvilla (DHS) tai reiden yläosan ydinnaulauksella. Jos luutuminen tapahtuu normaalisti, toiminnalliset rajoitukset ovat vähäisiä. Ammatillinen kuntoutus Ammatilliset kuntoutustoimenpiteet tulisi käynnistää, kun potilaan työkyky ja ansiomahdollisuudet ovat olennaisesti heikentyneet lonkan nivelrikon tai tapaturman vuoksi. Tällöin kliininen tila, joka heijastaa toimintakykyä, on avainasemassa. Vaativassa toimintakyvyn arvioinnissa voidaan käyttää apuna Hip dysfunction and Osteoarthritis Outcome Score (HOOS) 120 Tapaturmat Lonkkamurtuma on tyypillisesti vanhuksen osteoporoottinen murtuma, jota esiintyy Suomessa vuosittain noin Viime aikoina lonkkamurtuman esiintyvyys on pienentynyt. Työikäisillä potilailla lonkkamurtuma on suhteellisen harvinainen ja seurausta runsasenergisestä vammasta, joka syntyy esimerkiksi liikenneonnettomuudessa tai putoamisessa. Reisiluun kaulan murtuman hoitolinja riippuu dislokaation asteesta. Jos murtuma on dislokoitumaton tai minimaalisesti dislokoitunut (Garden I-II) se on vakaa. Tällöin reisiluun pään verenkierto on yleensä säilynyt ja murtuman hoitoon käytetään ruuvikiinnitystä. Jos murtuma on epävakaa ja dislokoitunut (Garden III-IV) kaputnekroosin riski on kasvanut. Nuorilla potilailla dislokoitunutkin murtuma hoidetaan ruuvikiinnityksellä silläkin riskillä, että verenkierto tyrehtyy ja reisiluun pää menee kuolioon. Yli 60-vuotiaiden dislokoitunut murtuma hoidetaan puoliproteesilla. Toipuminen reisiluun kaulan murtuman leikkauksesta riippuu potilaan iästä. Jos murtuma luutuu hyvin, potilas voi palata aikaisempaan työhönsä, eikä rajoituksia rasituksen suhteen aseteta. Puoliproteesileikkauksen jälkeen lonkan rasitusta ja voimakasta kiertoliikettä on syytä välttää. 0 Polvinivel Anatomia Polvi on ihmisen suurin nivel. Se on rakenteeltaan sekä sarana- että liukunivel. Sarananivel muodostuu sääriluun koverasta yläosasta ja reisiluun kuperasta alaosasta. Polvilumpio, joka on osa nelipäisen reisilihaksen nivelsiderakennetta, liukuu pitkin reisiluun vastaavaa uraa. Polvea vakauttavat sen staattiset rakenteet eli nivelsiteet ja kierukat yhdessä polvea ympäröivien dynaamisten lihasten kanssa. Polvi on kantavana nivelenä jatkuvan kuormituksen kohteena. Lisäksi polvinivelen suuri liikelaajuus vaikuttaa siihen, että nivel on alttiina jatkuvalle rasitukselle ja vammoille. Polven nivelsiteiden, kierukoiden ja nivelruston vauriot ovatkin yleisiä polven ruhje-, vääntö- ja kiertovammoissa. Nivelkierukan repeämä on nuorten ja keskiikäisten miesten yleisin polvivamma. Ikääntyessä ja lihoessa degeneratiivisten rustovaurioiden määrä ja nivelen yleinen kuluminen lisääntyvät ja kehittyy nivelrikko. Työtapaturmat, liikenneonnettomuudet ja vapaa-ajan onnettomuudet aiheuttavat usein polven seudun murtumia, jotka omalta osaltaan vaikuttavat polven toimintaan. Polvinivelestä johtuva kipu ja vajaatoiminta Polvi on, samoin kuin lonkka, kantava nivel ja sen tavallisin sairaus on nivelrikko. Nivelrikko aiheuttaa muutoksia niin nivelrustossa, luussa kuin nivelkapselissa ja nivelsiteissä. Nivelen hyaliinirusto on hermotonta ja verisuonetonta kudosta, ja se koostuu interstitiaalinesteestä, matriksimolekyyleistä ja kollageeneista. Rusto kiinnittyy luuhun subkondraalisella luulevyllä, josta rusto saa ravintonsa. Ruston verisuonettomuuden vuoksi ruston paranemiskyky on huono. Rustovaurioiden etiologiset syyt ovat laajat. Polven nivelrikko on yleinen iäkkäämmässä väestössä. Trauma on nivelrikon yleisimpiä sekundaarisia syitä, mutta myös polven epävakaus, irtokappaleet ja hoitoperäiset syyt 10
13 voivat aiheuttaa kulumaa. Lisäksi polvinivel kuluu murtuman aiheuttaman virheasennon ja suoran rustovaurion sekä verenkiertohäiriöiden ja erilaisten nivelen sairauksien pohjalta. Polven nivelrikko liittyy myös erilaisiin nivelsairauksiin. Samoin kuin lonkan nivelrikko, myös polven nivelrikko on hitaasti etenevä tila, joka aiheuttaa sekä rasitus- että leposärkyä ja johtaa polvinivelen jäykistymiseen. Tällöin kiipeäminen, kyykistyminen, ponnistaminen, juokseminen ja ketteryyttä vaativa liikkuminen on hankalaa ja kävely on epävarmaa. Kondromalasia (rustonpehmentymä) ja mahdollisen ruhjevamman jälkitila altistaa polvikivulle. Tällöin kyykistyminen, polvistuminen, polvillaan työskentely ja pitkään istuminen vaikeutuu. Polvilumpion päällä olevan limapussin tulehdus (bursiitti) aiheuttaa samankaltaisia ohimeneviä oireita. Polvinivel turpoaa herkästi ja turvotus näkyy selvästi nivelen inspektiossa. Polvinivelen rakenteen vuoksi polveen kohdistuva vääntö vaurioittaa ristisiteitä ja kierukoita. Tästä seuraa kipua ja jopa polvinivelen lukkiutuminen, samalla polven vakaus häiriintyy. Kliinisen tutkimuksen avulla selvitetään ligamenttivamman toiminnallinen merkitys ja tämän perusteella laaditaan hoitosuunnitelma. Kliininen tutkimus Polven toimintaa arvioidessa anamneesi ja kliininen tutkimus ovat avainasemassa. Diagnoosi perustuu potilaan kuvaamiin oireisiin ja mahdolliseen tapaturmaan, kliinisen tutkimuksen nivellöydökseen ja radiologisiin löydöksiin Säärtä valgisoivat sekä ulos- tai sisäänpäin kiertävät vammat aiheuttavat vaikeita nivelsidevaurioita. Polvinivelen nivelside- ja kierukkavamman ja nivelrikon ensioireita ovat kipu, turvotus sekä nivelen epävakaus ja jäykkyys. Kipu paikantuu polveen ja on asennosta riippuvainen. Polvi pettää rasituksessa ja nopeasta liikkeestä, jos taustalla on ristisidevaurio. Ristisiteistä eturistiside vammautuu takaristisidettä tavallisemmin. Manuaalinen tutkimus on tärkeä (taulukko 9). Kliinisessä tutkimuksessa selvitetään polven liikelaajuus ja vakaus. Lachmannin testillä ja vetolaatikkokokeella osoitetaan eturistisiteen vaurion mahdollisesti aiheuttama etusuuntainen löysyys. Eturistisiteelle spesifinen testi on niin kutsuttu pivot shift -koe, joka mittaa eturistisiteen vammaan liittyvää rationaalista löysyyttä. Polven meneminen yliojennukseen on viite takaristisiteen vammasta. Kierukkavamman kliininen osoittaminen perustuu pitkälti tietoon tapaturmasta sekä mahdolliseen ojennuslukkoon ja nivelrakoon kohdistuvaan napsahteluun ja kipuun. Polvilumpion vammat aiheuttavat usein polven etuosan kivun ja kivuliaisuuden liikuteltaessa polvilumpiota reisiluuta vasten. Akuuteissa tapaturmissa polvi turpoaa niin kutsutuksi veripolveksi, eikä polvi tällöin siedä rasitusta. Murtuma aiheuttaa tyypillisen virheasennon. Polven nivelside- ja kierukkavammoihin liittyvä rustovaurio kasvaa suhteessa polven tapaturmavamman suuruuteen. Tällöin polvi on aina erityisen kivulias ja polven parantuminen saattaa olla hidasta. Jokainen kivulias polvi on syytä kuvata. Nivelrikkopotilaan polven röntgenkuva otetaan seisten taka-etusuunnassa (PA-kuva) niin, että molemmat polvet tulevat samaan kuvaan. Lievässä fleksiossa seisten otettu polven etusuuntainen röntgenkuva näyttää nivelraon kaventumisen aiemmin kuin suorin polvin otettu kuva. Polvilumpion ja patellofemoraalinivelen muutokset saadaan selkeästi esiin niin sanotun skyline-projektion avulla, jolloin kuva otetaan ylä-alasuunnassa polvi 30 asteen fleksiossa. Suomalaisen Käypä hoito -suosituksen mukaisen polvinivelrikon radiologisen vaikeusasteen luokittelu on esitetty taulukossa 10. Polvea ympäröivät jänteet voivat tulehtua tai aiheuttaa hankauskipuja. Nämä vaivat erotetaan hyvällä kliinisellä tutkimuksella polvensisäisistä kiputiloista (taulukko 11). Magneettitutkimus on harvoin tarpeellinen, kun epäillään polven nivelrikkoa. Sen sijan polven nivelside- ja rustovauriot sekä kierukkavammat voidaan selvittää magneettitutkimuksella. Polvinivelen tähystys eli artroskopia on yleisin ortopedinen toimenpide useimmissa länsimaissa. Diagnostinen artroskopia on alkuajoista huomattavasti vähentynyt, ja suurimpaan osaan tähystyksistä liittyy nykyään jokin toimenpide. 11
14 Polven nivelrikon hoito Nivelrikon hoidon tavoitteena ovat kivun lievittäminen ja toimintakyvyn ylläpitäminen. Kuten lonkassa, hoito on aluksi oireenmukainen. Ensisijainen kipulääke on parasetamoli, jonka rinnalle voidaan lisätä tulehduskipulääke. Kortisonipuudutus vähentää polvinivelen painetta ja rauhoittaa niveltulehduksen. Glukosamiinin teho polven nivelrikossa on edelleen epäselvä. Ohjattu liike- ja liikuntahoito ja tarvittaessa laihdutus vähentävät kipua ja parantavat polven toimintaa. Potilalle tule painottaa omatoimisen, aktiivisen ja säännöllisen lihaskuntoutuksen merkitystä. Milloin jatkotutkimuksiin? Potilas, jonka nivelrikon oireet korostuvat ja uhkaavat työkykyä tai rajoittavat päivittäisiä toimintoja, on syytä lähettää ortopedin vastaanotolle osteotomian tai artroplastian harkitsemista varten. Jokainen epävakaasta polvesta kärsivä on myös syytä lähettää ortopedille lisäselvityksiä ja hoidon suunnittelua varten. Polven magneettitutkimus tehdään, kun todetaan kliinisesti epävakaa polvi ja suunnitellaan leikkausta. Oireinen kierukkarepeämä ei vaadi magneettitutkimusta diagnoosin varmistamiseksi, vaan nämä potilaat lähetetään eteenpäin artroskopian harkitsemista varten. Polvilumpion sijoiltaanmenot, moninivelsidevammat ja murtumat eivät kuulu perusterveydenhuollon piiriin. Tekonivelen vaikutus polven toimintakykyyn Kliinisen kokemuksen ja prospektiivisten tutkimusten perusteella on ilmeistä, että tekonivelleikkaus vähentää kipua ja parantaa potilaiden toimintakykyä ja elämänlaatua, mutta kontrolloitujen tutkimusten tuottamaa näyttöä tästä ei ole. Polviproteesin pysyvyystulokset ovat hyviä vuoden seurannan aikana. Pidemmälle edenneissä kulumissa leikkauksesta saatava toiminnallinen hyöty ja kivun lievitys ovat paremmat kuin taudin lievemmissä muodoissa. Polven tekonivel mahdollistaa lähes normaalin liikkumisen ulkona, porraskävely onnistuu paremmin ja potilaan rasituksensieto lisääntyy. Sen sijaan tekonivelen saaneille ei suositella nopeita, voimaa, vaativia ja toistuvia ponnistuksia, kuten toistuvaa kyykkyyn menoa taikka pitkään portaissa tai kaltevalla alustalla liikkumista. Nivelsidevamman vaikutus polven toimintakykyyn Eturistisidevamman seuraus on polven epävakaus, joka turvotuksen, polven pettämisen ja kivun lisäksi aiheuttaa polven nivelruston ja kierukoiden kulumista. Potilas ei kykene kyykistymään, liikkumaan portaissa eikä tekemään nopeita ja voimaa vaativia liikkeitä. Tämän takia potilas on syytä lähettää erikoislääkärille polven toiminnan tutkimusta varten ja aloittaa polven kuntoutus ennen kirurgisia toimenpiteitä. Murtumat Reisiluun distaaliset ja säären proksimaaliset murtumat aiheuttavat usein polvinivelen sekundaarisen nivelrikon, jonka vaikutus toimintakykyyn on samankaltainen kuin artroosin yleinen vaikutus. Leikkaushoidolla pyritään palauttamaan anatominen rakenne ja luomaan kuntoutukselle edulliset olosuhteet ja täten palauttaa polven toimintakyky. Taulukko 9. Polven toimintakyvyn kliiniset testit Mediaalinen McMurrayn testi Nivelrako tunnustellaan sormella, jolloin varusasennossa olevaa polvea koukistetaan ja ojennettaessa voi tuntua napsahdus. Tärkeämpi merkki nivelkierukan repeämästä on kipu polven ollessa syvään koukistettuna testiä tehdessä. Lateraalinen McMurrayn testi Lateraalinen nivelkierukka tutkitaan vastaavasti pitämällä sääri valguksessa ja ulkokierrossa. ACL-testi / Lachmann Testi tehdään polvi noin 30 astetta koukistettuna painamalla oikealla kädellä reisiluuta taaksepäin ja vetämällä vasemmalla kädellä (vasen polvi) sääriluuta eteenpäin. Eturistiside on revennyt, jos testissä saadaan esiin selkeä puoliero toiseen polveen verrattuna. ACL-testi / Pivot shift Tässä testissä polveen kohdistetaan valgus-vääntö ja sisäkierto samalla, kun polvea viedään koukistuksesta ojennukseen. Jos eturistiside on poikki, pohjeluun pää liukuu tai hypähtää subluksaatioon polven ollessa lähes ojennuksessa. PCl-testi Polven ollessa rentona noin 90 astetta koukistettuna, voidaan sääriluun kyhmyä katsomalla päätellä polven takaristisiteen mahdollinen vaurio. Jos sääriluu roikkuu takana, eli sääriluun kyhmy ei ole kunnolla nähtävillä, on se viite takaristisiteen repeämästä. MCL- ja LCL-repeämän testi Sivustabiiliutta testataan mediaali- ja lateraalipuolelta sekä polvi suorana että lievästi koukistettuna (20 30 astetta). Jos täysin ojennettu polvi antaa periksi sivusiteiden vaurioiden lisäksi, on epäiltävä myös takakapselin tai ristisiteiden vauriota. Jos pelkkä sivuside on vaurioitunut, antaa polvi periksi ainoastaan lievässä koukistuksessa. 12
15 Taulukko 10. Polvinivelrikon röntgenkuvaan perustuva radiologinen Kellgrenin ja Lawrencen luokitus Luokka Löydökset 1. Mahdollinen nivelraon kaventuminen ja mahdollinen reunaosteofyytti. 2. Selvät osteofyytit ja nivelraon kaventuminen. 3. Useita kohtalaisia osteofyyttejä, selvä nivelraon kaventuminen ja jonkin verran skleroosia ja mahdollinen luiden päiden deformiteetti. 4. Kookkaita osteofyyttejä, merkittävä nivelraon kaventuminen, vaikea skleroosi ja selvä luiden päiden deformoituminen. Taulukko 11. Polvikivun erotusdiagnostiikka Polvikivun syy Nivelen kuluma Tapaturma Tulehdukselliset nivelsairaudet Tendiniitit ja bursiitit Muualta säteilevä kipu Muut syyt Ammatillinen kuntoutus Tila/sairaus Nivelrikko Murtuma, rustomurtuma, nivelside- ja kierukkarepeämä Nivelreuma, kihti Prepatellaarinen bursiitti, hyppääjän polvi, jänteen insertiotendiniitti Lonkan nivelrikko, säteilykipu iskiaksessa ja spinaalistenoosissa Luukasvaimet, etäpesäkkeet Ammatilliset kuntoutuksen toimenpiteet tulisi käynnistää, kun työ- ja toimintakyky ovat olennaisesti heikentynet polven nivelrikon, epävakauden tai kroonisen kivun vuoksi. Ammatillisia kuntoutustoimenpiteitä harkitaan erityisesti silloin, kun potilaan työssä esiintyy toistuvaa kyykistelyä, nivelten ääriasentoja ja raskaiden taakkojen nostamista. Nivelrikkopotilas voidaan lähettää lääkärin B- tai E-lausunnoilla myös kuntoutustarvetta ja -mahdollisuuksia selvittävään tutkimukseen Kansaneläkelaitoksen tai työeläkelaitoksen kautta. Tapaturma- ja liikennevakuutustapauksissa potilaat ohjataan Vakuutusalan kuntoutuskeskukseen (VKK). Vaativassa toimintakyvyn arvioinnissa voidaan käyttää apuna Knee and Osteoarthritis Outcome Score (KOOS) Toimintakykyyn vaikuttavat psyykkiset tekijät suurten nivelten sairauksissa Monet psykososiaaliset tekijät voivat muokata potilaan toimintakykyä suurten nivelten sairauksissa. Jos toimintakyky ei palaudu odotusten mukaisesti, nämä tekijät on syytä pyrkiä tunnistamaan. Siinä päästään alkuun ottamalla sairastumiseen liittyvät elämäntilannetekijät potilaan kanssa aktiivisesti ja empaattisesti puheeksi. Ohimenevinä masennus-, ahdistus- tai käytösoireina ilmeneviä sopeutumishäiriöitä voi esiintyä. Niiden ennuste on hyvä, mutta ne saattavat tilapäisesti hidastaa toimintakyvyn palautumista. Sopeutumishäiriön todennäköisyys on sitä suurempi, mitä äkillisempi ja odottamattomampi sairastuminen on ollut, mitä enemmän toimintakyky on heikentynyt aiempaan verrattuna ja mitä suurempi subjektiivinen merkitys sairastuneen nivelen moitteettomalla toiminnalla on potilaan elämässä ollut. Vaikeammista psykiatrisista liitännäissairauksista erityisesti depressio, päihdeongelmat ja joskus somatisaatio voivat heikentää toimintakykyä merkittävästi ja pitkäaikaisestikin. Psykiatrinen häiriö saattaa olla uusi, mutta somaattinen sairastuminen voi nostaa esiin myös aiemmin subkliinisen tai muutoin diagnosoimattoman mielenterveyshäiriön. Tarvittaessa potilas tulee ohjata psykiatriseen (tai päihdehuollon) konsultaatioon asianmukaista diagnostiikkaa, toimintakyvyn arviointia ja hoitoa varten. Potilasta on syytä valmistella konsultaatioon huolellisesti, jotta vältetään perussairauden liiallista psykiatrisoitumista ja potilaan leimautumista. Kirjallisuutta: Bauman B, Genning K, Böhm D, ym. Arthroscopic prevalence of pulley lesions in 1007 consecutive patients J Shoulder Elbow Surg 2008;17(1):14 20 Björkenheim JM, Pajarinen J, Savolainen V. Internal fixation of proximal humeral fractures with a locking compression plate: a retro spective evaluation of 72 patients followed for a minimum of 1 year. Acta Orthop Scand 2004;75:741 5 Boileau P, Brassart N, Watkinson DJ, Carles M ym. Arthroscopic repair of full-thickness tears of the supraspinatus: Does the tendon really heal? J Bone Joint Surg Am Jun;87(6): Constant Cr, Murley Ah, A clinical method of functional assessment of the shoulder. Clin Orth Rel Res 1987;214:160 4 Timo Järvelä. Kipeä polvi. Duodecim 2005;12: Polvi- ja lonkkanivelrikon hoito. Käypä hoito -suositus. Duodecim 2007;123: Lonkkamurtumapotilaiden hoito. Käypä hoito -suositus. Duodecim 2006; Remes V. Polven nivelrikon kirurginen hoito. Duodecim Aikakauskirja 2008;124: Schlotzman SC, Groves JE, Weisman AD. Coping with Illness and Psychotherapy of the Medically Ill. Kirjassa: Stern TA, Fricchione GL, Cassem NH ym. Massachusetts General Hospital Handbook of General Hospital Psychiatry, 5 th Edition. Philadelphia: Mosby 2004, s
16 Puheenjohtaja Jan-Magnus Björkenheim, ortopedian ja traumatologian dosentti, HYKS Jäsenet Mats Grönblad, fysiatrian dosentti, ylilääkäri, HYKS Mikael Hedenborg, LT, työterveyshuollon erikoislääkäri, Fennia, Suomen terveystalo Terho Kainonen, ortopedian ja traumatologian erikoislääkäri (TYKS), HYKS Heikki Levón, fysiatrian erikoislääkäri, Mehiläinen Mika Paavola, LT, ortopedian ja traumatologian erikoislääkäri, HYKS Hanna Salmenpohja, yleislääketieteen erikoislääkäri, Lohjan terveyskeskus, Roution terveysasema Timo Tuovinen, psykiatrian erikoislääkäri, Kuopion yliopistollinen sairaala Ilkka Pakkala, LT, projektipäällikkö FACULTAS (toimittaja) Julkaistu Ulkoasu Törmä Ärrälä oy Kannen kuva Ilkka Ärrälä Auranen 2008